Document ID: 32005R2122

KOMISIJAS REGULA (EK) Nr. 2122/2005
(2005. gada 22. decembris),
ar ko nosaka papildu summu, kas saskaņā ar Regulu (EK) Nr. 634/2004 jāizmaksā Kiprai par citrusaugļiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu,
ņemot vērā Komisijas 2004. gada 5. aprīļa Regulu (EK) Nr. 634/2004, ar ko nosaka pārejas posma pasākumus Padomes Regulas (EK) Nr. 2202/96 un Regulas (EK) Nr. 2111/2003 piemērošanai saistībā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai (1), un jo īpaši tās 2. pantu,
tā kā:
(1)
Citronu, greipfrūtu un apelsīnu daudzumi, par kuriem dalībvalstis ir ziņojušas un uz kuriem attiecas atbalsta pieprasījumi 2004./2005. tirdzniecības gadam saskaņā ar 39. panta 1. punkta c) apakšpunktu Komisijas 2003. gada 1. decembra Regulā (EK) Nr. 2111/2003, ar kuru nosaka sīki izstrādātus piemērošanas noteikumus Padomes Regulai (EK) Nr. 2202/96, ar ko ievieš Kopienas atbalsta shēmu noteiktu citrusaugļu ražotājiem (2), nepārsniedz Kopienas noteikto maksimālo apjomu. Tādēļ pēc 2004./2005. tirdzniecības gada jāizmaksā Kiprai papildu summa.
(2)
Dalībvalstis ir paziņojušas par mazo citrusaugļu daudzumiem, kas pārstrādāti atbilstoši atbalsta shēmai saskaņā ar Regulas (EK) Nr. 2111/2003 39. panta 1. punkta c) apakšpunktu. Ņemot vērā šo informāciju, ir konstatēts, ka Kopienas pārstrādes slieksnis ir pārsniegts par 49 220 tonnām. Konstatēts, ka šā pārsnieguma robežās savu slieksni ir pārsniegusi Kipra. Tādēļ 2004./2005. tirdzniecības gadam noteiktās atbalsta summas attiecībā uz mandarīniem, klementīniem un sacumām, kas norādītas Regulas (EK) Nr. 2202/96 I pielikumā, Kiprā ir jāsamazina par 17,83 %.
(3)
Čehija, Igaunija, Latvija, Lietuva, Ungārija, Malta, Polija, Slovēnija un Slovākija 2004./2005. tirdzniecības gadam nav iesniegušas atbalsta pieprasījumus attiecībā uz citrusaugļu pārstrādāšanu. Tādēļ šajās dalībvalstīs minētajā tirdzniecības gadā papildu summas netiek izmaksātas,
IR PIEŅĒMUSI ŠO REGULU.
1. pants
Attiecībā uz Kipru atbalsta papildu summas 2004./2005. tirdzniecības gadam, kas saskaņā ar Regulu (EK) Nr. 2202/96 ir piešķiramas par pārstrādei piegādātiem citroniem, greipfrūtiem, pomelo, apelsīniem un mazajiem citrusaugļiem, ir norādītas šīs regulas pielikumā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 22. decembrī

Labels: 18
17
19
5